Podul Francisc Scott Key, în lungime de aproape 3 kilometri, s-a prăbușit marți după ce a fost lovit de o navă, relatează AFP și Reuters. Informații preliminare spun că cel puțin 7 oameni au căzut în apă în urma prăbușirii, iar autoritățile încearcă să-i salveze.
"Toate drumurile sunt închise în toate direcțiile după un incident pe I-695 Key Bridge. Traficul a fost redirecționat", a transmis autoritatea pentru transporturi din Maryland pe X.
Poliția a precizat că a fost anunțată despre incident la ora locală 1.35 (7.35 în România).
Imagini publicate pe rețelele de socializare arată porțiuni mari din pod care se prăbușeșc în râu.